b'\n_START_ARTICLE_\nEcran lat\n_START_SECTION_\nPrezentare\n_START_PARAGRAPH_\nPe m\xc4\x83sur\xc4\x83 ce tehnologia s-a \xc3\xaembun\xc4\x83t\xc4\x83\xc8\x9bit, produc\xc4\x83torii de televizoare \xc8\x99i de monitoare au \xc3\xaenceput s\xc4\x83 creeze \xc8\x99i ei ecrane late. Ini\xc8\x9bial, un ecran lat  se referea la orice era mai lat dec\xc3\xa2t un ecran clasic 4:3, dar foarte cur\xc3\xa2nd a ajuns s\xc4\x83 fie \xc3\xaen\xc8\x9beles ca un ecran cu un raport de aspect al imaginii de 16:10 \xc8\x99i mai t\xc3\xa2rziu de 16:9. \xc3\x8en prezent, aproape toate monitoarele de calculator \xc8\x99i aproape toate televizoarele au ecrane late, iar emisiunile TV \xc8\x99i saiturile web s-au adaptat la aceast\xc4\x83 schimbare.\n_START_SECTION_\nIstorie\n_START_PARAGRAPH_\nPrimul film cu ecran lat este documentarul The Corbett-Fitzsimmons Fight din 1897 (de asemenea primul film de lungmetraj, cu durata de cca. 100 de minute).'